दरअसल जिस गूगल के जरिये आपने वह लेख ढूंढा है, उसी के जरिये आपकी चोरी भी पकड़ी जा सकती है। दरअसल गूगल एक सर्च इंजन भर है, वह फ्रीडाउन लोड साइट नहीं है। इसीलिए वह किसी भी पिक्चर के साथ उस वेब पेज को भी दिखाता है, जहाँ से उसे ढूंढा गया है। ऐसा करके वह पिक्चर चुराए जाने के मामले में किसी भी तरह की जिम्मेदारी से आजाद हो जाता है।अगर आपको गूगल इमेज सर्च पर मौजूद कोई फोटो इस्तेमाल करना है, तो नियमतः उस वेब पेज के संचालक से इजाजत लेनी चाहिए। इसी तरह अगर आप किसी और का फोटो बिना उसके लिखित मंजूरी के अपने फेसबुक प्रोफाइल पर पोस्ट करते हैं तो वह भी साइबर क्राइम ही है। इससे आप बच नहीं सकते।